**Mirko Jović** je srpski političar. 

Rođen je u Zemunu, 13. avgusta 1959. ali od rođenja živi u Novoj Pazovi od oca Radoja i majke Rajke. Jovići potiču iz sela Crkvene Vodice kod Obilića na Kosovu. U velikim seobama pomerili su se u oblast stare Raške, odnosno Bobovo iznad Pljevalja. Potom su nekoliko generacija živele u Milićima na levoj obali Drine. Poslednjih pet generacija žive u Sremu, pre svega u Novoj Pazovi Jovićeva majka je iz porodice Madžarević koja u svakoj generaciji dala po nekog sveštenika. Madžarevići žive sa obe strane Drine i Valjevu.

Završio je klasičnu gimnaziju u Staroj Pazovi. Studirao je ekonomiju u Beogradu. Završio je Akademiju za Nacionalnu orijentaciju pri srpskoj političkoj emigraciji.

Mirko Jović je ostavio značajan trag u košarci kao igrač, trener i predsednik kluba. Sportsku karijeru je gradio u Staroj i Novoj Pazovi a godinu dana je proveo i u Crvenoj Zvezdi iz Beograda.

Radio je tri godine na železnici, nakon toga od 1984. je u samostalnom, privatnom preduzetništvu. U vreme dok je igrao košarku bio je vlasnik kafea a potom i vlasnik preduzeća za proizvodnju predmeta od plastičnih masa. Bavio se i trgovinom. Trenutno je suvlasnik u mešovitom italijansko - srpskom preduzeću.

U svojoj bogatoj biografiji stigao je i da statira na filmu. Sa svojim saborcima iz društva "SAVA" statirao je u filmu "Boj na Kosovu".

Jović je oženjen i ima četvoro dece.

### Politička karijera

Politikom je počeo da se bavi 1987. u prvom antikomunističkom udruženju Društva Sava gde je bio i predsednik. Iz tog udruženja je na Badnje veče 1990. u Novoj Pazovi nastala Srpska narodna obnova, prva srpska nacionalno-demokratska, konzervativna i otvoreno anti-jugoslovenska stranka. Nju su formirali Mirko Jović kao predsednik, Vuk Drašković, arhitekta Ilija Ika Gligorejević, Prota Žarko Gavrilović i Milimir Đuričić kao podpredsednici i advokat Aleksandar Spasić koji je bio Generalni sekretar. Ubrzo je Drašković napustio Jovića i sa otcepljenim krilom napravio Srpski pokret obnove.

**Jović** je sa dobrovoljcima "Dušan Silni" ratovao u vojsci Republike Srpske Krajne i Republike Srpske. Pošto je devedesetih godina blisko sarađivao sa Momčilom Krajišnikom, Radovanom Karadžićem, Biljanom Plavšić i Milanom Babićem,1996. Srpska Narodna Obnova, koju je on predvodio, donela je odluku da se ujedini u **Srpsku demokratsku stranku srpskih zemalja** na čelu sa Radovanom Karadžićem. Od te godine registrovana je **Srpska Narodna Odbrana u Otadžbini** kao pokret koji deluje do danas i Mirko Jović je počasni predsednik ove najstarije nacionalne organizacije. Krajem devedesetih pomogao je ukrupnjavanje opozicije i delovanje tadašnjeg Saveza za promene a kasnije Demokratske opozicije Srbije. Protiv njega je Haški tribunal2002. i 2003. vodio istragu ali nikada nije podigao optužnicu. Isto tako nijedan sud za ratne zločine u Sarajevu, Zagrebu i Beogradunisu podigli bilo kakvu optužnicu protiv **Mirka Jovića** ili bilo kog njegovog saradnika iz Srpske Narodne Obnove ili dobrovoljačkog odreda "Dušan Silni". Od 2004. pomagao je ili delovao kroz više rodoljubivih udruželja i državotvornih pokreta. Bez obzira što je menjao organizacije, kako je sam rekao kao prevozno sredstvo, nikada nije odustao od svojih početnih programskih ciljeva: obnova srpskog građanskog, narodnog i državnog identiteta. Od 2018. je član Nove Srbije čiji je predsednik Velimir Ilić koja teži istim ovim ciljevima. U Novoj Srbiji vrši funkciju predsednika Izvršnog odbora.

Izvori
------